(návrh)

Z Á K O N

z ... 2017,

ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a  ktorým sa menia niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z., zákona č. 528/2003 Z. z., zákona č. 365/2004 Z. z., zákona č. 455/2004 Z. z., zákona č. 523/2004 Z. z., zákona č. 578/2004 Z. z., zákona č. 5/2005 Z. z., zákona č. 332/2005 Z. z., zákona č. 363/2007 Z. z., zákona č. 129/2008 Z. z., zákona č. 144/2008 Z. z., zákona č. 282/2008 Z. z., zákona č. 462/2008 Z. z., zákona č. 496/2009 Z. z., zákona č. 133/2010 Z. z., zákona č. 199/2010 Z. z., nálezu Ústavného súdu Slovenskej republiky č. 333/2010 Z. z., zákona č. 6/2011 Z. z., zákona č. 125/2011 Z. z., zákona č. 250/2011 Z. z., zákona č. 390/2011 Z. z., zákona č. 57/2012 Z. z., zákona č. 455/2012 Z. z., zákona č. 312/2013 Z. z., zákona č. 352/2013 Z. z., zákona č. 436/2013 Z. z., zákona č. 464/2013 Z. z., zákona č. 281/2015 Z. z. a zákona č. 422/2015 Z. z. sa mení a dopĺňa takto:

1.	V § 2 ods. 4 druhej vete sa slová „študijných programoch podľa § 54 aj inštitúcie, ktoré nie sú vysokými školami (ďalej len „nevysokoškolské inštitúcie“) a ktoré získali akreditáciu podľa § 86“ nahrádzajú slovami „doktorandských študijných programoch podľa § 54 aj externá vzdelávacia inštitúcia“.

2.	V § 2 odsek 5 znie:
„(5) Vysoké školy poskytujú, organizujú a zabezpečujú vysokoškolské vzdelávanie v rámci akreditovaných študijných programov; rozsah oprávnenia na ich vytváranie, úpravu a uskutočňovanie je uvedený v registri študijných odborov.“.

3.	V § 2 sa vypúšťajú odseky 13 až 16.

Doterajší odsek 17 sa označuje ako odsek 13.

4.	V § 2a odsek 1 znie:
„(1) Ministerstvo školstva, vedy, výskumu a športu Slovenskej republiky (ďalej len „ministerstvo“) uloží pokutu v rozsahu
a)	od 16 600 eur do 500 000 eur právnickej osobe, ktorá poskytuje, organizuje alebo zabezpečuje vysokoškolské vzdelávanie na území Slovenskej republiky a nie je vysokou školou alebo nie je externou vzdelávacou inštitúciou podľa § 54,
b)	od 5 000 eur do 20 000 eur vysokej škole, ktorá 
1.	prijme alebo zapíše uchádzača o štúdium na neakreditovaný študijný program alebo
2.	nezastaví po nariadení zrušenia študijného programu výučbu predmetov v tomto študijnom programe.“. 

5.	V § 5 ods. 1 druhej vete sa za slovom „názov“ vypúšťa čiarka a slová „začlenenie (§ 2 ods. 13)“.

6.	V § 5 ods. 4 sa na konci pripája táto veta: „Ministerstvo predloží vláde návrh zákona, ktorým má byť verejná vysoká škola zrušená, ak boli zrušené všetky študijné programy vysokej školy, a to do troch mesiacov, odo dňa kedy túto skutočnosť zistí.“. 

7.	V § 8 ods. 6 písm. i) a ods. 9 prvej vete sa slová „[§ 15 ods. 1 písm. f)]“ nahrádzajú slovami „podľa § 15 ods. 1 písm. g)“.

8.	V § 8 ods. 9 sa za slovo „obdobia“ vkladá slovo „členov“.

9.	V § 9 ods. 1 písm. a) sa vypúšťajú slová „po predchádzajúcom vyjadrení Akreditačnej komisie [§ 82 ods. 2 písm. d)]“.

10.	V § 9 ods. 1 písm. b) sa slová „§ 15 ods. 1 písm. a) až e) a i) až k)“ nahrádzajú slovami „§ 15 ods. 1 písm. a), c) až f) a j) až l)“, slová „§ 15 ods. 1 písm. l)“ sa nahrádzajú slovami „§ 15 ods. 1 písm. m)“ a slová „§ 15 ods. 1 písm. f) a g)“ sa nahrádzajú slovami „§ 15 ods. 1 písm. g) a h)“.

11.	V § 9 ods. 1 písm. i) sa slová „§ 27 ods. 1 písm. m)“ nahrádzajú slovami „§ 27 ods. 1 písm. l)“.

12.	V § 9 ods. 1 sa vypúšťa písmeno l).

Doterajšie písmená m) až t) sa označujú ako písmená l) až s).

13.	V § 9 ods. 1 sa za písmeno l) vkladá nové písmeno m), ktoré znie:
„m) vyjadruje sa na návrh rektora k vnútornému predpisu podľa § 15 ods. 1 písm. b) pred jeho predložením vedeckej rade verejnej vysokej školy,“.

Doterajšie písmená m) až s) sa označujú ako písmená n) až t).

14.	V § 9 ods. 3 sa tretej vete slová „h), j,) k) a m)“ sa nahrádzajú slovami „i), j) a l)“.

15.	V § 10 odsek 7 znie:
„(7) Rektor udeľuje na základe rozhodnutia vedeckej rady podľa § 12 ods. 1 písm. f) alebo podľa § 30 ods. 1 písm. f) vedecko-pedagogický titul alebo umelecko-pedagogický titul „docent“. Ak o návrhu rozhoduje vedecká rada fakulty a rektor má dôvodné pochybnosti, že vedecká rada fakulty v konkrétnom prípade nedodržala kritériá verejnej vysokej školy na vyhodnotenie splnenia podmienok získania vedecko-pedagogického titulu alebo umelecko-pedagogického titulu „docent“ (ďalej len „kritériá na získanie titulu docent“) alebo v priebehu habilitačného konania nastali procesné pochybenia, môže rektor vrátiť návrh vedeckej rade fakulty na nové konanie s uvedením dôvodov, ktoré ho k tomuto postupu viedli.“.

16.	V § 10 ods. 8 sa vypúšťajú slová „[§ 12 ods. 1 písm. g)]“ a na konci sa pripája táto veta: „Ak návrh pred rokovaním vedeckej rady verejnej vysokej školy prerokúva vedecká rada fakulty a rektor má dôvodné pochybnosti, že vedecká rada fakulty v konkrétnom prípade nedodržala kritériá verejnej vysokej školy na vyhodnotenie splnenia podmienok získania vedecko-pedagogického titulu alebo umelecko-pedagogického titulu „profesor“ (ďalej len „kritériá na získanie titulu profesor“) alebo v priebehu konania na vymenovanie profesora (ďalej len „inauguračné konanie“) nastali procesné pochybenia, môže rektor pred rokovaním vedeckej rady verejnej vysokej školy vrátiť návrh vedeckej rade fakulty na nové konanie s uvedením dôvodov, ktoré ho k tomuto postupu viedli.“.

17.	V § 12 ods. 1 sa za písmeno a) vkladá nové písmeno b), ktoré znie:
„b) schvaľuje na návrh rektora vnútorný predpis podľa § 15 ods. 1 písm. b) po prerokovaní akademickým senátom verejnej vysokej školy,“

Doterajšie písmená b) až o) sa označujú ako písmená c) až p).

18.	V § 12 ods. 1 sa vypúšťa písmeno d).

Doterajšie písmená e) až p) sa označujú ako písmená d) až o).

19.	V § 12 ods. 1 písmená e) až g) znejú:
„e) schvaľuje kritériá na získanie titulu docent a kritériá na získanie titulu profesor,
f) prerokúva návrhy na udelenie vedecko-pedagogického alebo umelecko-pedagogického titulu „docent“ a rozhoduje o ich výsledku v odbore habilitačného konania a konania na vymenúvanie profesorov (ďalej len „odbor habilitačného konania a inauguračného konania“), pri ktorom vysoká škola v žiadosti o akreditáciu habilitačného konania a inauguračného konania uviedla študijný odbor, v ktorom neuskutočňuje študijné programy fakulta,
g) prerokúva a schvaľuje návrhy na vymenovanie profesorov; ak ide o vymenovanie profesora v odbore habilitačného konania a inauguračného konania, pri ktorom vysoká škola v žiadosti o akreditáciu habilitačného konania a inauguračného konania uviedla študijný odbor, v ktorom uskutočňuje študijné programy fakulta, robí tak na návrh vedeckej rady fakulty a ak návrh neschváli, vráti ho s vyjadrením vedeckej rade fakulty,“.

20.	V § 14 ods. 1 tretej vete sa slová „[§ 15 ods. 1 písm. c)]“ nahrádzajú slovami „podľa § 15 ods. 1 písm. d)“.

21.	V § 15 ods. 1 sa za písmeno a) vkladá nové písmeno b), ktoré znie:
„b) vnútorný systém zabezpečovania kvality vysokoškolského vzdelávania5aa) (ďalej len „vnútorný systém“), ktorý môže byť upravený viacerými samostatnými vnútornými predpismi,“.

Poznámka pod čiarou k odkazu 5aa znie:
„5aa) § 3 ods. 2 a 3 zákona č. .../2017 Z. z. o zabezpečovaní kvality vysokoškolského vzdelávania.“.

Doterajšie písmená b) až l) sa označujú ako písmená c) až m).

22.	V § 16a odsek 7 znie:
„(7) Fond na podporu štúdia študentov so špecifickými potrebami sa okrem prostriedkov podľa odsekov 2 a 3 vytvára aj z časti dotácie na uskutočňovanie akreditovaných študijných programov podľa § 89 ods. 4 určenej metodikou podľa § 89 ods. 8. Fond na podporu štúdia študentov so špecifickými potrebami možno použiť na finančné zabezpečenie zodpovedajúcich podmienok štúdia študentov so špecifickými potrebami vzhľadom na ich špecifické potreby.“.

23.	V § 20 ods. 1 písm. e) sa slová „Akreditačnej komisii“ nahrádzajú slovami „Slovenskej akreditačnej agentúre pre vysoké školstvo (ďalej len „agentúra“)“ a na konci sa pripájajú tieto slová: „a podľa osobitného predpisu,20a)“.

Poznámka pod čiarou k odkazu 20a znie:
„20a) Zákon č. .../2017 Z. z. o zabezpečovaní kvality vysokoškolského vzdelávania.“.

24.	V § 22 ods. 4 prvej vete sa vypúšťajú slová „po predchádzajúcom vyjadrení Akreditačnej komisie“.

25.	V § 23 ods. 1 písm. a) sa slová „písm. i)“ nahrádzajú slovami „písm. h)“.

26.	V § 23 ods. 1 písm. b) sa vypúšťajú slová „[§ 30 ods. 1 písm. c)]“.

27.	V § 27 ods. 1 písm. a) sa vypúšťajú slová „[§ 15 ods. 1 písm. b), d), i) a j)]“.

28.	V § 27 ods. 1 sa vypúšťa písmeno h).

Doterajšie písmená i) až n) sa označujú ako písmená h) až m).

29.	V § 27 ods. 1 sa za písmeno i) vkladá nové písmeno j), ktoré znie:
„j) vyjadruje sa na návrh dekana k vnútorným predpisom podľa § 33 ods. 2 písm. f) pred ich predložením vedeckej rade fakulty,“.

Doterajšie písmená j) až m) sa označujú ako písmená k) až n).

30.	V § 30 ods. 1 sa za písmeno a) vkladá nové písmeno b), ktoré znie:
„b) schvaľuje na návrh dekana vnútorné predpisy podľa § 33 ods. 2 písm. e) po prerokovaní akademickým senátom fakulty,“

Doterajšie písmená b) až l) sa označujú ako písmená c) až m).

31.	V § 30 ods. 1 sa vypúšťa písmeno d).

Doterajšie písmená e) až m) sa označujú ako písmená d) až l).

32.	V § 32 ods. 1 sa vypúšťajú slová „[§ 15 ods. 1 písm. d)]“.

33.	V § 33 ods. 2 sa za písmeno e) vkladá nové písmeno f), ktoré znie:
„f) predpisy upravujúce vnútorný systém vysokej školy na podmienky fakulty, ak to vyžaduje vnútorný systém vysokej školy,“.

Doterajšie písmeno f) sa označuje ako písmeno g).

34.	V § 33 ods. 3 písm. a) sa vypúšťajú slová „[§ 15 ods. 1 písm. b)]“, v písmene b) slová „[§ 15 ods. 1 písm. d)]“, v písmene c) slová „[§ 15 ods. 1 písm. i)]“, v písmene d) slová „[§ 15 ods. 1 písm. j)]“ a v písmene e) slová „[§ 15 ods. 1 písm. k)]“.

35.	V § 33 ods. 5 sa vypúšťajú slová „[§ 30 ods. 1 písm. k)]“.

36.	V § 34 odsek 1 znie:
„(1) Vnútorné predpisy verejnej vysokej školy bohosloveckej a vnútorné predpisy konfesijnej verejnej vysokej školy sa predkladajú na schválenie príslušnému orgánu vysokej školy s predchádzajúcim písomným súhlasom príslušnej cirkvi alebo náboženskej spoločnosti v súlade s vnútornými predpismi tejto cirkvi alebo náboženskej spoločnosti. Vnútorné predpisy súčasti verejnej vysokej školy bohosloveckej, vnútorné predpisy súčasti konfesijnej verejnej vysokej školy a vnútorné predpisy bohosloveckej fakulty verejnej vysokej školy sa predkladajú na schválenie príslušnému orgánu fakulty alebo inej súčasti vysokej školy s predchádzajúcim písomným súhlasom príslušnej cirkvi alebo náboženskej spoločnosti v súlade s vnútornými predpismi tejto cirkvi alebo náboženskej spoločnosti.“.

37.	V § 34 ods. 2 sa slová „§ 75 ods. 4 až 6, 8 až 10“ nahrádzajú slovami „§ 75 ods. 2 až 4, 6 až 8“.

38.	V § 39a ods. 6 sa slovo „zdrojov“ nahrádza slovom „prostriedkov“.

39.	V § 43 ods. 1 druhej vete sa vypúšťajú slová „ozbrojených síl Slovenskej republiky“.

Poznámky pod čiarou k odkazom 29, 29a a 29aa znejú:
„29) § 22 až 26 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov.
29a) Zákon č. 281/2015 Z. z. v znení neskorších predpisov.
29aa) § 83 a § 85 písm. a) zákona č. 281/2015 Z. z.“.

40.	V § 43 ods. 3 sa vypúšťa druhá veta.

41.	V § 43 ods. 5 sa vypúšťa písmeno f).

42.	V § 43 ods. 6 písm. a) sa slová „[§ 15 ods. 1 písm. a) až c)]“ nahrádzajú slovami „podľa § 15 ods. 1 písm. a) až d)“.

43.	V § 43 ods. 6 písm. b) sa vypúšťajú slová „(§ 50 ods. 4)“.

44.	V § 43 ods. 6 písm. c) sa slová „Akreditačnej komisii“ nahrádzajú slovom „agentúre“.

45.	V § 43 ods. 6 písm. m) sa slová „v zahraničí“ nahrádzajú slovami „so sídlom mimo územia Slovenskej republiky“.

46.	V § 43 ods. 6 sa vypúšťa písmeno p).
Doterajšie písmená q) až s) sa označujú ako písmená p) až r).

47.	V § 43 ods. 6 písm. r) sa vypúšťajú slová „a nevysokoškolských inštitúcií (ďalej len „register vysokých škôl“)“.

48.	V § 43 sa za odsek 6 vkladá nový odsek 7, ktorý znie:
„(7) Ministerstvo obrany predloží vláde návrh zákona, ktorým má byť vojenská vysoká škola zrušená, ak boli zrušené všetky študijné programy vojenskej vysokej školy, a to do troch mesiacov, odo dňa kedy túto skutočnosť zistí.“.

Doterajšie odseky 7 až 16 sa označujú ako odseky 8 až 17.

49.	V § 43 ods. 11 sa slová „skončenia služobného pomeru“ nahrádzajú slovami „skončenia štátnej služby prepustením zo služobného pomeru“.

50.	V § 43 ods. 16 sa vypúšťajú slová „§ 2 ods. 15 druhej vety,“.

51.	V § 43 ods. 17 a § 44 ods. 11 písm. b) sa slová „f), l) a m)“ nahrádzajú slovami „f) a l)“ a slová „§ 50 ods. 4“ sa nahrádzajú slovami „§ 50 ods. 5“.

52.	V § 44 ods. 3 písm. c) sa vypúšťajú slová „a Akreditačnej komisie [§ 82 ods. 2 písm. d)]“.

53.	V § 44 ods. 3 sa vypúšťa písmeno j).

54.	V § 44 ods. 4 sa vypúšťa písmeno b).

Doterajšie písmená c) až r) sa označujú ako písmená b) až q).

55.	V § 44 ods. 4 písm. b) sa vypúšťajú slová „(§ 50 ods. 4)“.

56.	V § 44 sa za odsek 4 vkladá nový odsek 5, ktorý znie:
 „(5) Ministerstvo vnútra predloží vláde návrh zákona, ktorým má byť policajná vysoká škola zrušená, ak boli zrušené všetky študijné programy policajnej vysokej školy, a to do troch mesiacov, odo dňa kedy túto skutočnosť zistí.“.

Doterajšie odseky 5 až 10 sa označujú ako odseky 6 až 11.

57.	V § 45 ods. 3 sa vypúšťa písmeno e).

58.	V § 45 ods. 4 písm. c) sa vypúšťajú slová „(§ 50 ods. 4)“.

59.	V § 45 ods. 4 sa vypúšťa písmeno d).

Doterajšie písmená e) až l) sa označujú ako písmená d) až k).

60.	V § 45 sa za odsek 4 vkladá nový odsek 5, ktorý znie:
„(5) Ministerstvo zdravotníctva predloží vláde návrh zákona, ktorým má byť zdravotnícka vysoká škola zrušená, ak boli zrušené všetky študijné programy zdravotníckej vysokej školy, a to do troch mesiacov, odo dňa kedy túto skutočnosť zistí.“.

Doterajšie odseky 5 až 7 sa označujú ako odseky 6 až 8.

61.	V § 47 ods. 3 sa slová „na ministerstvo“ nahrádzajú slovom „agentúre“.

62.	V § 47 ods. 4 písmeno a) znie:
„a) názov a sídlo vysokej školy,“.

63.	V § 47 ods. 4 písmeno d) znie:
„d) žiadosť o udelenie akreditácie študijného programu,“.

64.	V § 47 ods. 4 písm. e) sa za slovo „štatútu“ vkladá čiarka a slová „vnútorného systému,“.

65.	V § 47 ods. 5 sa vypúšťa druhá veta.

Poznámka pod čiarou k odkazu 33b sa vypúšťa.

66.	V § 47 odseky 6 až 12 znejú:
„(6) Agentúra konanie zastaví, aj vtedy ak 

a) právoplatne rozhodne o tom, že návrh vnútorného systému nie je v súlade s akreditačnými štandardmi pre vnútorný systém,
b) právoplatne zamietne všetky žiadosti o udelenie akreditácie študijného programu, ktoré boli súčasťou žiadosti o udelenie štátneho súhlasu alebo
c) neuplynula lehota podľa odseku 11.

(7) Ak agentúra rozhodne o všetkých žiadostiach o udelenie akreditácie študijného programu, rozhodnutia o neudelení akreditácie študijného programu nadobudnú právoplatnosť a agentúra nezastaví konanie, predloží ministerstvu žiadosť o udelenie štátneho súhlasu s vyjadrením, v ktorom odporučí štátny súhlas udeliť alebo neudeliť. Agentúra sa k udeleniu alebo k neudeleniu štátneho súhlasu vyjadruje na základe komplexného posúdenia žiadosti.

(8) Ak návrh vnútorných predpisov nie je v súlade s právnymi predpismi alebo názov vysokej školy nie je v súlade s odsekom 19, ministerstvo žiadateľa vyzve na nápravu a určí mu na to primeranú lehotu; súčasne ho poučí, že inak konanie zastaví.

(9) Ministerstvo konanie zastaví, ak žiadateľ
 
a) neodstránil rozpor návrhu vnútorných predpisov s právnymi predpismi v lehote určenej ministerstvom alebo
b) neodstránil rozpor názvu vysokej školy s odsekom 19 v lehote určenej ministerstvom.

(10) Návrh na udelenie alebo na neudelenie štátneho súhlasu predkladá vláde ministerstvo do piatich mesiacov od doručenia vyjadrenia agentúry ministerstvu. Ak agentúra vo svojom vyjadrení neodporučí udelenie štátneho súhlasu, ministerstvo predloží vláde návrh na neudelenie štátneho súhlasu. Ministerstvo predloží vláde návrh na neudelenie štátneho súhlasu aj vtedy, ak agentúra vo svojom vyjadrení odporučí udelenie štátneho súhlasu, ale ministerstvo dospeje k záveru, že udelenie štátneho súhlasu nie je vo verejnom záujme a tento návrh odôvodní. 
 
(11) Právnická osoba môže požiadať o udelenie štátneho súhlasu najskôr po uplynutí jedného roka od nadobudnutia právoplatnosti rozhodnutia agentúry o zastavení konania alebo rozhodnutia ministerstva o zastavení konania, alebo po uplynutí jedného roka od rozhodnutia vlády o neudelení štátneho súhlasu. 
 
(12) Ak vláda udelí štátny súhlas, ministerstvo rozhodne o registrácii štatútu súkromnej vysokej školy. Po udelení štátneho súhlasu žiadateľ zosúladí bez odkladne svoj názov s názvom, pod ktorým má pôsobiť ako súkromná vysoká škola.“.

67.	V § 47 ods. 14 sa na konci pripája táto veta: „Ministerstvo predloží vláde návrh na odňatie štátneho súhlasu, ak boli zrušené všetky študijné programy súkromnej vysokej školy, a to do dvoch mesiacov, odo dňa kedy túto skutočnosť zistí.“.

68.	V § 47 ods. 17 sa slová „18 až 21“ nahrádzajú slovami „18 až 20“.

69.	V § 47 odseky 18 a 19 znejú:
„(18) Zmenu názvu súkromnej vysokej školy schvaľuje vláda na návrh ministerstva. Ministerstvo predloží vláde návrh do 40 dní odo dňa doručenia žiadosti súkromnej vysokej školy o zmenu názvu.

(19) Názov súkromnej vysokej školy môže obsahovať slovo „univerzita“ alebo z neho odvodené tvary slov, ak súkromná vysoká škola má oprávnenie vytvárať, uskutočňovať a upravovať študijné programy tretieho stupňa najmenej v 5 študijných odboroch a má ku dňu podania žiadosti o zmenu názvu zapísaných na štúdium najmenej 2 000 študentov. Ak súkromná vysoká škola spĺňa tieto podmienky, ministerstvo predloží vláde návrh na súhlas s takou zmenou názvu, inak predloží vláde návrh na nesúhlas s takou zmenou názvu.“.

70.	V § 47 sa vypúšťa odsek 20.

Doterajší odsek 21 sa označuje ako odsek 20.

71.	V § 47b ods. 2 písm. a) sa vypúšťajú slová „po predchádzajúcom vyjadrení Akreditačnej komisie [§ 82 ods. 2 písm. d)]“.

72.	V § 47b ods. 2 písm. b) sa slová „b), i), j) a k)“ nahrádzajú slovami „b), c), j), k) a l)“ a slová „f) a g)“ sa nahrádzajú slovami „g) a h)“.

73.	V § 47b ods. 2 písm. c) sa slová „c) až e)“ nahrádzajú slovami „d) až f“).

74.	V § 47b ods. 2 písmená j) a k) znejú:
„j) schvaľuje podmienky prijatia na štúdium predložené rektorom, ak ich schválenie nepatrí do pôsobnosti akademického senátu fakulty,
k) vyjadruje sa k návrhu vnútorného systému súkromnej vysokej školy na návrh rektora súkromnej vysokej školy pred jeho predložením vedeckej rade súkromnej vysokej školy,“.

75.	V § 47c ods. 1 sa na konci pripája táto veta: „Rektora súkromnej vysokej školy vymenúva a odvoláva na návrh správnej rady súkromnej vysokej školy prezident republiky. Návrh správnej rady súkromnej vysokej školy predkladá prezidentovi republiky minister, ktorému ho predkladá správna rada súkromnej vysokej školy do 15 dní od prijatia rozhodnutia.“.

76.	V § 48 ods. 1 sa za písmeno a) vkladá nové písmeno b), ktoré znie:
„b) vnútorný systém súkromnej vysokej školy, ktorý môže byť upravený viacerými samostatnými vnútornými predpismi,“.

Doterajšie písmená b) až l) sa označujú ako písmená c) až m).

77.	V § 49 ods. 1 písm. e) sa slová „Akreditačnej komisii“ nahrádzajú slovami „agentúre“ a na konci sa pripájajú tieto slová: „a podľa osobitného predpisu,20a)“.

78.	V § 49a ods. 12 sa vypúšťa štvrtá veta.

79.	V § 49b ods. 1 písm. d) sa slová „a Akreditačnej komisii na ich“ nahrádzajú slovami „na jeho“ a slovo „ich“ slovom „jeho“.

80.	V § 50 odseky 4 až 6 znejú:
„(4) Opis študijného odboru obsahuje najmä
a)	názov študijného odboru v štátnom jazyku a v anglickom jazyku,
b)	stupne, v ktorých je možné získať vysokoškolské vzdelanie v príslušnom študijnom odbore,
c)	vymedzenie obsahu študijného odboru podľa odseku 2,
d)	vymedzenie príbuzných študijných odborov a rozdielov medzi nimi,
e)	vymedzenie akademického titulu udeľovaného po absolvovaní rigoróznej skúšky a obhajobe rigoróznej práce, ak ide o študijný odbor, v ktorom rigoróznu skúšku a obhajobu rigoróznej práce možno vykonať,
f)	kód stupňa vzdelania podľa medzinárodnej štandardnej klasifikácie vzdelania.

(5) Návrh na zaradenie nového študijného odboru do sústavy študijných odborov alebo návrh na inú zmenu sústavy študijných odborov (ďalej len „návrh na zmenu sústavy študijných odborov“) sa podáva na ministerstvo; podať ho môže len agentúra, orgán reprezentácie vysokých škôl, ústredný orgán štátnej správy alebo reprezentatívne združenie zamestnávateľov. Návrh obsahuje opis študijného odboru a ak ide o zaradenie nového študijného odboru, obsahuje aj zdôvodnenie potreby jeho vzniku a návrh na zaradenie študijného odboru do skupiny študijných odborov a podskupiny študijných odborov.

(6) Pred vykonaním zmeny sústavy študijných odborov ministerstvo návrh zverejní na svojom webovom sídle najmenej na 30 dní; túto skutočnosť oznámi najmä ministerstvám a orgánom reprezentácie vysokých škôl. Ministerstvo predložené pripomienky vyhodnotí a zverejní. Ak ide o študijný odbor z oblasti zdravotníctva, na zmenu sústavy študijných odborov sa vyžaduje predchádzajúci súhlas ministerstva zdravotníctva, ak ide o študijný odbor z oblasti teológie, na zmenu sústavy študijných odborov sa vyžaduje predchádzajúci súhlas cirkevnej vrchnosti. Zmena sústavy študijných odborov nadobúda účinnosť 1. septembra akademického roku, ktorý začína po jej schválení.“.

81.	§ 50 sa dopĺňa odsekmi 7 a 8, ktoré znejú:
„(7) Ak ministerstvo študijný odbor zruší bez náhrady,
a)	vysoká škola je povinná v lehote určenej ministerstvom zrušiť všetky študijné programy v príslušnom študijnom odbore a stupni,
b)	všetky priradené odbory habilitačného konania a inauguračného konania sa zrušujú dňom zrušenia príslušného študijného odboru a
c)	vysoká škola je povinná v lehote určenej ministerstvom zastaviť všetky habilitačné konania a inauguračného konania v odboroch habilitačného konania a inauguračného konania, ktoré sú priradené k príslušnému študijnému odboru.

(8) Ak ministerstvo študijný odbor zruší s náhradou, oprávnenia vysokej školy vzťahujúce sa na zrušený študijný odbor sa stávajú oprávneniami študijného odboru, ktorým sa nahrádza zrušený študijný odbor a ministerstvo túto skutočnosť vyznačí v registri študijných programov a v registri študijných odborov.“.

82.	V § 51 ods. 1 sa vypúšťajú slová „(§ 83 ods. 1)“, za slovo „kombinácii“ vkladá slovo „dvoch“ a vypúšťajú sa slová „(odsek 5)“.

83.	V § 51 ods. 3 sa vypúšťa tretia veta a v štvrtej vete sa vypúšťa slovo „písomný“, nad slovo „súhlas“ sa umiestňuje odkaz 36 a na konci sa pripája táto veta: „Tým nie je dotknuté právo každej zo zmluvných strán písomne požiadať druhú zmluvnú stranu o vydanie písomného potvrdenia o uzavretí licenčnej zmluvy.“.

Poznámka pod čiarou k odkazu 36 znie:
„36) § 65 ods. 4 zákona č. 185/2015 Z. z. Autorský zákon.“.

84.	V § 51 ods. 8 druhej vete sa slová „[§ 15 ods. 1 písm. b)] alebo fakulty [§ 33 ods. 3 písm. a)]“ nahrádzajú slovami „alebo so študijným poriadkom fakulty“.

85.	Za § 51 sa vkladá § 51a, ktorý znie:
„§ 51a

(1) Ak ide o študijný program uskutočňovaný v študijnom odbore, v ktorom sa vyžaduje stanovisko k predpokladu uplatniteľnosti absolventov študijného programu v praxi, vysoká škola môže začať jeho uskutočňovanie alebo vykonávať jeho úpravu len s predchádzajúcim písomným súhlasným stanoviskom príslušnej právnickej osoby. Kritériá používané pri vydávaní tohto stanoviska si schvaľuje príslušná právnická osoba.

(2) Vysoká škola môže zrušiť akreditovaný študijný program, ak zabezpečí študentom možnosť pokračovať v štúdiu v študijnom programe uskutočňovanom v rovnakom študijnom odbore alebo v príbuznom študijnom odbore na príslušnej vysokej škole alebo na inej vysokej škole.

(3) Ak vysoká škola zruší všetky študijné programy v niektorom študijnom odbore a stupni, dňom zrušenia posledného z nich vysoká škola stráca právo vytvárať študijné programy v tomto študijnom odbore a stupni. Zároveň nesmie vytvárať študijné programy uskutočňované v kombinácií študijných odborov, z ktorých jeden má byť príslušný študijný odbor.“.

86.	V § 52 odsek 3 znie:
„(3) Štandardná dĺžka štúdia vrátane odbornej praxe pre bakalársky študijný program
a)	v dennej forme štúdia je tri alebo štyri akademické roky; počet kreditov, ktorých dosiahnutie je podmienkou riadneho skončenia štúdia, pre bakalársky študijný program v dennej forme štúdia so štandardnou dĺžkou štúdia
1.	tri akademické roky je 180 kreditov,
2.	štyri akademické roky je 240 kreditov,
b)	v externej forme štúdia je štyri alebo päť akademických rokov; počet kreditov, ktorých dosiahnutie je podmienkou riadneho skončenia štúdia, pre bakalársky študijný program so štandardnou dĺžkou štúdia
1.	štyri akademické roky je 180 kreditov,
2.	päť akademických rokov je 240 kreditov.“.

87.	Za § 52 sa vkladá § 52a, ktorý vrátane nadpisu znie:

„§ 52a
Interdisciplinárne štúdiá

(1)	Bakalársky študijný program je uskutočňovaný ako interdisciplinárne štúdiá, ak sa uskutočňuje vo viac ako dvoch študijných odboroch a študijný odbor alebo kombinácia dvoch študijných odborov, v ktorých sa získava vysokoškolské vzdelanie, sa určí podľa absolvovaných predmetov.
(2)	Pravidlá študijného programu vyžadujú, aby si študent počas druhého roka štúdia zvolil jeden alebo dva študijné odbory, v ktorých chce riadne skončiť štúdium.
(3)	Vysokoškolské vzdelanie je možné získať len v tom študijnom odbore, v ktorom má vysoká škola právo uskutočňovať študijné programy prvého stupňa.
(4)	Na diplome sa uvádza študijný odbor alebo kombinácia dvoch študijných odborov, v ktorých boli splnené podmienky na získanie vysokoškolského vzdelania.“.

88.	V § 53 odseky 3 a 4 znejú:
 „(3) Študijný program prvého stupňa možno spojiť so študijným programom druhého stupňa do jedného celku. V študijnom odbore, v ktorom nie je možné študovať samostatne v študijných programoch prvého stupňa a samostatne v študijných programoch druhého stupňa, môže vysoká škola vytvárať len študijné programy spájajúce prvý stupeň a druhý stupeň. Inak môže vysoká škola vytvoriť študijný program spájajúci prvý stupeň a druhý stupeň len vtedy, keď ide o študijný odbor zo zoznamu študijných odborov, v ktorých je možné študijné programy prvého stupňa a druhého stupňa spojiť do jedného celku. Absolvent takého študijného programu získava vysokoškolské vzdelanie druhého stupňa.

(4) Štandardná dĺžka štúdia vrátane odbornej praxe pre študijný program
a)	druhého stupňa v dennej forme štúdia je jeden, dva alebo tri akademické roky; počet kreditov, ktorých dosiahnutie je podmienkou riadneho skončenia štúdia, pre študijný program druhého stupňa v dennej forme štúdia so štandardnou dĺžkou štúdia
1.	jeden akademický rok je 60 kreditov,
2.	dva akademické roky je 120 kreditov,
3.	tri akademické roky je 180 kreditov,
b)	druhého stupňa v externej forme štúdia je dva, tri alebo štyri akademické roky; počet kreditov, ktorých dosiahnutie je podmienkou riadneho skončenia štúdia, pre študijný program druhého stupňa v externej forme štúdia so štandardnou dĺžkou štúdia
1.	dva akademické roky je 60 kreditov,
2.	tri akademické roky je 120 kreditov,
3.	štyri akademické roky je 180 kreditov,
c)	spájajúci prvý stupeň a druhý stupeň v dennej forme štúdia je päť alebo šesť akademických rokov; počet kreditov, ktorých dosiahnutie je podmienkou riadneho skončenia štúdia, pre študijný program spájajúci prvý stupeň a druhý stupeň v dennej forme štúdia so štandardnou dĺžkou štúdia
1.	päť akademických rokov je 300 kreditov,
2.	šesť akademických rokov je 360 kreditov,
d)	spájajúci prvý stupeň a druhý stupeň v externej forme štúdia je sedem alebo osem akademických rokov; počet kreditov, ktorých dosiahnutie je podmienkou riadneho skončenia štúdia, pre študijný program spájajúci prvý stupeň a druhý stupeň v externej forme štúdia so štandardnou dĺžkou štúdia
1.	sedem akademických rokov je 300 kreditov,
2.	osem akademických rokov je 360 kreditov.“.

89.	V § 53 ods. 9 druhej vete sa vypúšťa slovo „písomný“, nad slovo „súhlas“ sa umiestňuje odkaz 36, za druhú vetu sa vkladá nová tretia veta, ktorá znie: „Tým nie je dotknuté právo každej zo zmluvných strán písomne požiadať druhú zmluvnú stranu o vydanie písomného potvrdenia o uzavretí licenčnej zmluvy.“, v písmene a) sa vypúšťajú slová „v prírodovedných študijných programoch“, v písmene b) slová „vo farmaceutických študijných programoch“, v písmene c) slová „v spoločenskovedných, umenovedných a zdravotníckych študijných programoch“, v písmene d) slová „v právnických študijných programoch“, v písmene e) slová „v učiteľských študijných programoch a telovýchovných študijných programoch“ a v písmene f) slová „v teologických študijných programoch okrem študijných programov v oblasti katolíckej teológie“.

90.	§ 53 sa dopĺňa odsekom 11, ktorý znie:
„(11) Rigoróznu skúšku a obhajobu rigoróznej práce je oprávnená uskutočňovať len vysoká škola, ktorá má v príslušnom študijnom odbore akreditovaný študijný program, po ktorého absolvovaní sa udeľuje akademický titul magister.“.

91.	Za § 53 sa vkladá § 53a, ktorý vrátane nadpisu znie:

„§ 53a
Učiteľský kombinačný študijný program a prekladateľský kombinačný študijný program

(1)	Učiteľský kombinačný študijný program sa uskutočňuje ako bakalársky študijný program alebo magisterský študijný program v študijnom odbore, ktorý má v názve slovo „učiteľstvo“ alebo v kombinácii takýchto študijných odborov a vzťahuje sa na dva vyučovacie predmety.

(2)	Prekladateľský kombinačný študijný program sa uskutočňuje ako bakalársky študijný program alebo magisterský študijný program v študijnom odbore prekladateľstvo a tlmočníctvo a vzťahuje sa na dva jazyky.

(3)	Súbor predmetov a pravidiel, ktoré sa vzťahujú na jeden vyučovací predmet alebo na jeden jazyk, sa označuje ako aprobácia.

(4)	Akreditovaným študijným programom sa stáva vytvorená kombinácia z týchto aprobácií vrátane predmetov
a)	pedagogicko-psychologického základu, sociálno-vedného základu a didaktiky vyučovacích predmetov, ak ide o učiteľský kombinačný študijný program,
b)	translatologického základu, ak ide o prekladateľský kombinačný študijný program.

(5)	Vysoká škola o každej aprobácii zapisuje do registra študijných programov rovnaké údaje, ako o študijnom programe.“.

92.	V § 54 ods. 4 druhej vete sa slová „nevysokoškolskou inštitúciou (odsek 6), ktorá získala právo zúčastňovať sa na uskutočňovaní študijného programu v študijnom odbore podľa § 86 (externá vzdelávacia inštitúcia),“ nahrádzajú slovami „externou vzdelávacou inštitúciou“ a vypúšťa sa posledná veta.

93.	V § 54 ods. 18 písm. a) a písm. b) sa za slovo „stupňa“ vkladajú slová „osobitnej stupnice platových taríf zamestnancov s vysokoškolským vzdelaním druhého stupňa, ktorí vykonávajú výskumno-pedagogickú činnosť alebo výskumnú činnosť a vývojovú činnosť na výskumnom pracovisku a zdravotníckych zamestnancov“.

94.	§ 54 sa dopĺňa odsekmi 21 a 22, ktoré znejú:
„(21) Vysoká škola oznamuje čas a miesto konania obhajoby dizertačnej práce na svojom webovom sídle. V tomto oznámení je oprávnená zverejniť
a)	meno a priezvisko autora dizertačnej práce,
b)	akademické tituly, vedecko-pedagogické tituly, umelecko-pedagogické tituly alebo vedecké hodnosti autora dizertačnej práce,
c)	názov dizertačnej práce,
d)	názov študijného programu, na štúdiu ktorého je autor dizertačnej práce zapísaný,
e)	názov študijného odboru, v ktorom sa uskutočňuje študijný program podľa písmena d),
f)	dátum, čas a miesto konania obhajoby dizertačnej práce.

(22) Externou vzdelávacou inštitúciou je právnická osoba, ktorej ministerstvo vydalo osvedčenie o spôsobilosti vykonávať výskum a vývoj,35aa) a s ktorou vysoká škola uzatvorila zmluvu, ktorej predmetom je podieľanie sa na uskutočňovaní na doktorandskom študijnom programe.“.

Poznámka pod čiarou k odkazu 35aa znie:
„35aa) § 16 ods. 1 zákona č. 172/2005 Z. z. v znení zákona č. 233/2008 Z. z.“.

95.	V § 54b ods. 1 druhej vete sa vypúšťajú slová „a nevysokoškolských inštitúcií“.

96.	V § 54b ods. 2 sa slová „evidenciu akreditácií podľa § 83 ods. 3“ nahrádzajú slovami „vymedzenie študijných odborov a stupňov, v ktorých môže vysoká škola vytvárať, uskutočňovať a upravovať študijné programy, evidenciu akreditácií habilitačného konania a inauguračného konania“.

97.	V § 54b ods. 3 sa vypúšťajú slová „údaje potrebné na evidenciu akreditácií podľa § 83 ods. 3 a“ a slová „vrátane opisov študijných odborov“.

98.	V § 54b sa za odsek 3 vkladá nový odsek 4, ktorý znie:

„(4) Agentúra zapisuje do registra študijných odborov
a) údaje o akreditáciách habilitačného konania a inauguračného konania, obsahové vymedzenie odboru habilitačného konania a inauguračného konania zo žiadosti o udelenie príslušnej akreditácie; ak má viac vysokých škôl udelenú akreditáciu habilitačného konania a inauguračného konania v rovnakom odbore habilitačného konania a inauguračného konania, uvádza sa obsahové vymedzenie tohto odboru z každej žiadosti o udelenie akreditácie a
b) vymedzenie študijných odborov a stupňov, v ktorých môže vysoká škola vytvárať, uskutočňovať a upravovať študijné programy a obmedzenia týchto oprávnení.“.

Doterajšie odseky 4 až 9 sa označujú ako odseky 5 až 10.

99.	V § 54b odsek 7 znie:
„(7) Ministerstvo zapisuje do registra študijných programov údaje o študijných programoch zahraničnej vysokej školy podľa § 49a ods. 9, na ktoré má zahraničná vysoká škola udelené oprávnenie.“.

100.	V § 54b sa za odsek 7 vkladá nový odsek 8, ktorý znie:
„(8) Agentúra zapisuje do registra študijných programov údaje o rozhodnutiach o akreditáciách študijných programov.“.

Doterajšie odseky 8 až 10 sa označujú ako odseky 9 až 11.

101.	V § 54b odseky 9 a 10 znejú:
„(9) Vysoká škola zapisuje do registra študijných programov údaje o vytvorených študijných programoch, ich úpravách, predmetoch a ich zrušení. Zápisom do registra študijných programov v súlade s rozsahom oprávnení vysokej školy podľa odseku 2 sa študijný program stáva akreditovaným študijným programom.

(10) Ministerstvo určuje podmienky a spôsob automatizovaného prenosu údajov z
a)	informačného systému vysokej školy do registra študijných programov a naopak,
b)	informačného systému agentúry do registra študijných programov a naopak a
c)	informačného systému agentúry do registra študijných odborov a naopak.“.

102.	V poznámke pod čiarou k odkazu 36a sa na konci pripája citácia: „nariadenie vlády Slovenskej republiky č. 5/2016 Z. z., ktorým sa vykonávajú niektoré ustanovenia zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov.“.

103.	V § 58 ods. 5 tretej vete sa slová „§ 73 ods. 6“ nahrádzajú slovami „§ 73 ods. 7“.

104.	V § 63 ods. 3 sa vypúšťajú slová „[§ 12 ods. 1 písm. d)]“ a slová „(§ 75 ods. 8)“.

105.	V § 63 ods. 7 piatej vete sa vypúšťa slovo „písomná“.

106.	V § 63 ods. 9 štvrtej vete sa vypúšťa slovo „písomný“, nad slovo „súhlas“ sa umiestňuje odkaz 36 a za štvrtú vetu sa vkladá nová piata veta, ktorá znie: „Tým nie je dotknuté právo každej zo zmluvných strán písomne požiadať druhú zmluvnú stranu o vydanie písomného potvrdenia o uzavretí licenčnej zmluvy.“.

107.	Poznámky pod čiarou k odkazom 38c až 38f znejú:
„38c) § 18 ods. 2 písm. a), § 19 ods. 1, § 65 až § 74 a § 76 zákona č. 185/2015 Z. z. Autorský zákon.
38d) § 19 zákona č. 185/2015 Z. z.
38e) § 61 ods. 2 zákona č. 185/2015 Z. z.
38f) § 60 ods. 3 zákona č. 185/2015 Z. z.“.

108.	V § 63 ods. 13 druhej vete sa vypúšťa slovo „písomných“.

109.	V § 66 ods. 1 písm. e) sa vypúšťajú slová „podľa § 87 ods. 2“.

110.	V § 67 ods. 2 piatej vete sa bodka na konci nahrádza bodkočiarkou a pripájajú sa tieto slová: „na preukaze študenta je vyobrazená aj podobizeň jeho držiteľa.“.

111.	V § 68 ods. 2 tretej vete sa slová „meno a priezvisko“ nahrádzajú slovami „meno, priezvisko, dátum narodenia a miesto narodenia“ a na konci sa pripája táto veta: „Vysoká škola je oprávnená v rámci tohto akademického obradu verejne vyhlásiť údaje o absolventovi v rozsahu meno, priezvisko, rodné priezvisko, miesto narodenia, názov fakulty, na ktorej sa uskutočňoval absolvovaný študijný program, názov absolvovaného študijného programu, názov študijného odboru, v ktorom získal vysokoškolské vzdelanie a udelený akademický titul.“.

112.	V § 68 sa za odsek 5 vkladá nový odsek 6, ktorý znie:
„(6) Vysoká škola môže vydať študentovi alebo absolventovi po absolvovaní ucelenej časti štúdia, ktorou sa získava čiastočná kvalifikácia alebo úplná kvalifikácia osobitný doklad o jej získaní.“. 

Doterajšie odseky 6 až 10 sa označujú ako odseky 7 až 11.

113.	§ 68 sa dopĺňa odsekmi 12 a 13, ktoré znejú:
„(12) Vysoká škola vydá na žiadosť fyzickej osoby, u ktorej došlo k zmene mena alebo k zmene priezviska z dôvodu zmeny pohlavia náhradný doklad o absolvovaní štúdia so zmeneným menom, priezviskom a rodným priezviskom, ak ho vysoká škola na doklade o absolvovaní štúdia uvádza, najneskôr do 30 dní od podania žiadosti; tento náhradný doklad sa okrem pôvodných osobných údajov vydáva v rovnakej podobe, v akej príslušná vysoká škola vydáva odpis z dokladu o absolvovaní štúdia. 

(13) Žiadosť podľa odseku 12 obsahuje
a)	meno a priezvisko žiadateľa, 
b)	dátum a miesto narodenia žiadateľa,
c)	miesto trvalého pobytu žiadateľa,
d)	meno, priezvisko a rodné priezvisko žiadateľa pred zmenou pohlavia,
e)	rodné číslo žiadateľa pred zmenou pohlavia,
f)	výpis z matriky alebo potvrdenie o vykonaní zápisu v matrike o zmene mena alebo zmene priezviska,38g) alebo iný doklad vydaný príslušným orgánom iného štátu preukazujúci zmenu mena alebo zmenu priezviska z dôvodu zmeny pohlavia.“.

Poznámka pod čiarou k odkazu 38g znie:
„38g) § 8a zákona Národnej rady Slovenskej republiky č. 300/1993 Z. z. o mene a priezvisku v znení zákona č. 564/2008 Z. z.“.

114.	V § 70 ods. 1 písm. a) sa čiarka na konci nahrádza bodkočiarkou a pripájajú sa tieto slová: „ak vysoká škola vykonala v študijnom programe úpravy, študent v jeho štúdiu pokračuje podľa predmetov a pravidiel po úprave, ak pravidlá študijného programu neurčujú inak,“.

115.	V § 72 ods. 6 prvej vete sa za slovo „obsahovať“ vkladá slovo „výrok,“.

116.	V § 73 ods. 3 sa vypúšťajú slová „rodinný stav,“, za slovo „pohlavie“ sa vkladá čiarka a slovo „podobizeň “, slovo „a“ za slovom „študenta“ sa nahrádza bodkočiarkou a slová „meno, priezvisko a rodné priezvisko rodiča študenta“ sa nahrádzajú slovami „do registra študentov sa zaznamenáva aj telefónne číslo a adresa elektronickej pošty, ak ich študent poskytne“.

117.	V § 73 sa za odsek 5 vkladá nový odsek 6, ktorý znie:
„(6) Ak je to potrebné v súvislosti s plnením študijných povinností študenta alebo s jeho členstvom v orgáne vysokej školy alebo fakulty, vysoká škola je oprávnená členom akademickej obce vysokej školy sprístupniť, poskytnúť alebo zverejniť údaje študenta v rozsahu
a)	meno a priezvisko,
b)	akademické tituly, vedecko-pedagogické tituly, umelecko-pedagogické tituly a vedecké hodnosti,
c)	rok štúdia,
d)	názov študijného programu, na štúdium ktorého je študent zapísaný,
e)	názov fakulty, ak sa príslušný študijný program uskutočňuje na fakulte.“.

Doterajšie odseky 6 až 8 sa označujú ako odseky 7 až 9.

118.	§ 73 sa dopĺňa odsekom 10, ktorý znie:
„(10) Na účely prezentácie absolventov vysokej školy a možnosti overenia riadneho skončenia ich štúdia je vysoká škola oprávnená prostredníctvom svojho webového sídla sprístupniť alebo zverejniť údaje o svojich absolventoch v rozsahu meno, priezvisko, rodné priezvisko, akademické tituly, vedecko-pedagogické tituly, umelecko-pedagogické tituly a vedecké hodnosti, názov študijného programu, ak ide o absolventa, ktorý riadne skončil štúdium študijného programu podľa tohto zákona, názov študijného odboru a rok absolvovania štúdia.“.

119.	V § 73a odsek 4 znie:
„(4) Vysoká škola poskytuje údaje z registra študentov do centrálneho registra študentov raz mesačne v rozsahu podľa § 73 ods. 3 a 4 okrem študentov vojenskej vysokej školy, ktorí vykonávajú štátnu službu profesionálnych vojakov; podobizeň študenta a jeho telefónne číslo sa do centrálneho registra študentov neposkytuje. V centrálnom registri študentov sa spracúvajú aj údaje o rodinnom stave študenta.“.

120.	V § 73a odsek 15 znie:
„(15) Ministerstvo získava údaje z registra fyzických osôb40d) v rozsahu podľa odseku 4 a poskytuje ich vysokej školy na účel integrácie informačných systémov. Ak sa zistí rozpor medzi údajmi v centrálnom registri študentov a údajmi v registri fyzických osôb, ministerstvo zabezpečí opravu údajov v centrálnom registri študentov podľa údajov v registri fyzických osôb. Na účely podľa prvej vety ministerstvo vnútra poskytne ministerstvu údaje z registra fyzických osôb spôsobom umožňujúcim automatizovaný prístup k týmto údajom a automatizované porovnanie s údajmi v centrálnom registri študentov. Podrobnosti upravia ministerstvo a ministerstvo vnútra vo vzájomnej dohode.“.

121.	V § 75 sa vypúšťajú odseky 2 a 3.

Doterajšie odseky 4 až 11 sa označujú ako odseky 2 až 9.

122.	V § 75 ods. 2 prvej vete sa vypúšťajú slová „viažucej sa na študijný odbor“ a slová „v tomto študijnom odbore“ sa nahrádzajú slovami „vo vymedzenej oblasti vzdelávania a vo vymedzenej oblasti vedy, techniky alebo umenia“.

123.	V § 75 ods. 3 prvej vete sa vypúšťajú slová „viažucej sa na študijný odbor“ a slová „vo funkcii viažucej sa na tento študijný odbor“ a slová „v tomto študijnom odbore“ sa nahrádzajú slovami „vo vymedzenej oblasti vzdelávania a vo vymedzenej oblasti vedy, techniky alebo umenia“.

124.	V § 75 odsek 4 znie:
„(4) Kvalifikačným predpokladom na obsadenie funkcie profesora a kvalifikačným predpokladom na obsadenie funkcie docenta je najmenej vysokoškolské vzdelanie tretieho stupňa; to neplatí, ak ide o obsadenie funkcie v oblasti umenia.“.

125.	V § 75 ods. 5 prvej vete sa bodka na konci nahrádza bodkočiarkou a pripájajú sa tieto slová „ak taký titul nemá, je mimoriadnym profesorom.“ a druhá veta sa vypúšťa.

126.	V § 75 ods. 6 a 7 sa vypúšťajú slová „(odseky 4 a 5)“.

127.	V § 76 ods. 1 sa slová „priznané zodpovedajúce práva v danom študijnom odbore“ nahrádzajú slovami „udelenú akreditáciu habilitačného konania a inauguračného konania v príslušnom odbore habilitačného konania a inauguračného konania“.

128.	V § 76 ods. 2 sa slová „študijných odboroch, ktoré možno študovať v druhom stupni alebo v treťom stupni vysokoškolského štúdia alebo v spojenom prvom a druhom stupni vysokoškolského štúdia podľa § 53 ods. 3“ nahrádzajú slovami „odboroch habilitačného konania a inauguračného konania“.

129.	V § 76 ods. 3 písm. b) sa vypúšťa slovo „písomný“, nad slovo „súhlas“ sa umiestňuje odkaz 36, bodka na konci sa nahrádza bodkočiarkou a pripájajú sa tieto slová: „tým nie je dotknuté právo každej zo zmluvných strán písomne požiadať druhú zmluvnú stranu o vydanie písomného potvrdenia o uzavretí licenčnej zmluvy.“.

130.	V § 76 ods. 4 sa vypúšťa slovo „písomný“, nad slovo „súhlas“ sa umiestňuje odkaz 36 a na konci sa pripája táto veta: „Tým nie je dotknuté právo každej zo zmluvných strán písomne požiadať druhú zmluvnú stranu o vydanie písomného potvrdenia o uzavretí licenčnej zmluvy.“.

131.	V § 76 ods. 6 úvodnej vete sa slová „študijnom odbore“ nahrádzajú slovami „odbore habilitačného konania a inauguračného konania“, v písmene a) sa slová „v danom študijnom odbore na vysokej škole“ nahrádzajú slovami „na vysokej škole v študijnom odbore, ku ktorému bol priradený odbor habilitačného konania a inauguračného konania (ďalej len „zodpovedajúci študijný odbor“)“ a v písmenách b) a c) sa slovo „danom“ nahrádza slovom „zodpovedajúcom“.

132.	V § 76 ods. 7 písm. a) a c) sa slovo „danom“ nahrádza slovom „zodpovedajúcom“ a v písmene b) sa slovo „daného“ nahrádza slovom „zodpovedajúceho“.

133.	V § 76 ods. 8 sa slová „písm. e)“ nahrádzajú slovami „písm. d)“ a vypúšťa sa druhá veta.

134.	V § 76 ods. 10 úvodnej vete, písmene a) a h) sa slová „konania na vymenovanie profesora“ nahrádzajú slovami „inauguračného konania“, v písmene b) sa slová „študijného odboru“ nahrádzajú slovami „odboru habilitačného konania a inauguračného konania“ a v písmene g) sa slová „konania na vymenúvanie profesora“ nahrádzajú slovami „inauguračného konania“.

135.	V § 76 ods. 11 sa slová „konaní na vymenúvanie profesora“ nahrádzajú slovami „inauguračného konania“.

136.	V § 77 ods. 1 prvej vete sa slová „§ 15 ods. 1 písm. c)“ nahrádzajú slovami „§ 15 ods. 1 písm. d)“ a na konci sa pripája táto veta: „Požiadavky na obsadenie miesta vysokoškolského učiteľa v oblasti pedagogickej činnosti a v oblasti tvorivej činnosti vysoká škola uvedie v oznámení o vypísaní výberového konania. V rámci výberového konania na obsadenie funkcie profesora alebo funkcie docenta sa overuje aj ich splnenie .“.

137.	V § 77 ods. 2 sa na konci pripájajú tieto vety: „Funkciu docenta a funkciu profesora možno bez vedecko-pedagogického titulu alebo umelecko-pedagogického titulu „docent“ alebo „profesor“ obsadiť na dobu určitú spolu najdlhšie na šesť rokov. V tomto čase sa zohľadňujú pracovné pomery na všetkých verejných vysokých školách, štátnych vysokých školách a súkromných vysokých školách; súbežné pracovné pomery sa zohľadňujú každý samostatne. Pracovná zmluva na obsadenie funkcie docenta alebo funkcie profesora uzatvorená s osobou bez vedecko-pedagogického titulu alebo umelecko-pedagogického titulu „docent“ alebo „profesor“ po uplynutí tejto doby je neplatná. “.

138.	V § 77 ods. 4 druhej vete sa za slovami „alebo profesora“ vkladá slovo „aspoň“.

139.	V § 78 prvej vete sa vypúšťajú slová „(§ 75 ods. 7)“.

140.	§ 80a sa dopĺňa odsekom 3, ktorý znie:
„(3) Na informačné účely a na účely prezentácie vedúcich zamestnancov je vysoká škola oprávnená prostredníctvom svojho webového sídla sprístupniť alebo zverejniť podobizne rektora, prorektorov, dekanov, prodekanov, vedúcich zamestnancov vysokej školy a vedúcich zamestnancov fakulty.“.

141.	V § 80b ods. 2 prvej vete sa slová „Akreditačnej komisie pri plnení úloh podľa § 82 ods. 2 a 3“ nahrádzajú slovami „agentúry pri plnení jej úloh“.

142.	V § 80b ods. 3 a 6 sa slová „§ 75 ods. 4 a 5“ nahrádzajú slovami „§ 75 ods. 2 a 3“.

143.	V § 80b ods. 9 sa slová „obyvateľov Slovenskej republiky“ nahrádzajú slovami „fyzických osôb“.

144.	Deviata časť vrátane nadpisu sa vypúšťa.

145.	Za § 88 sa vkladá § 88a, ktorý vrátane nadpisu znie:
„§ 88a
Periodické hodnotenie výskumnej, vývojovej, umeleckej a ďalšej tvorivej činnosti vysokej školy

(1)	Vysoká škola sa môže na základe výzvy vyhlásenej ministerstvom podrobiť periodickému hodnoteniu výskumnej, vývojovej, umeleckej a ďalšej tvorivej činnosti v jednotlivých oblastiach výskumu raz za šesť rokov spravidla na účely identifikácie medzinárodne porovnateľnej činnosti výskumných tímov a jednotlivcov, na účely udelenia oprávnenia na používania označenia „výskumná univerzita“ a na účely posúdenia kvality úrovne tvorivej činnosti pri štandardoch pre študijný program a štandardoch pre habilitačné konanie a inauguračné konanie. Zoznam oblastí výskumu, v ktorých sa vykonáva toto hodnotenie vydáva ministerstvo. 

(2)	Vo výzve ministerstvo vymedzí podklady, ktoré má vysoká škola ministerstvu predložiť a lehotu na ich predloženie. 

(3)	Periodické hodnotenie výskumnej, vývojovej, umeleckej a ďalšej tvorivej činnosti vysokých škôl sa uskutočňuje na základe kritérií, ktoré vydáva ministerstvo po predchádzajúcom vyjadrení orgánov reprezentácie vysokých škôl.

(4)	V periodickom hodnotení výskumnej, vývojovej, umeleckej a ďalšej tvorivej činnosti vysokých škôl sa hodnotí činnosť výskumných tímov alebo jednotlivcov navrhnutých ministerstvu vysokou školou spomedzi vysokoškolských učiteľov, výskumných pracovníkov a umeleckých pracovníkov, ktorí uskutočňujú výskumnú, vývojovú, umeleckú a ďalšiu tvorivú činnosť na medzinárodnej úrovni, podieľajú sa na uskutočňovaní študijných programov druhého stupňa a študijných programoch tretieho stupňa a spĺňajú ďalšie podmienky určené vo výzve.

(5)	Periodické hodnotenie výskumnej, vývojovej, umeleckej a ďalšej tvorivej činnosti vysokých škôl zabezpečuje ministerstvo prostredníctvom výskumnej hodnotiteľskej komisie na základe posúdenia úrovne výskumnej, vývojovej, umeleckej a ďalšej tvorivej činnosti v jednotlivých oblastiach výskumu výskumnými hodnotiteľmi. Výskumná hodnotiteľská komisia je odborným poradným orgánom ministerstva, ktoré vydáva jej štatút; jej členmi sú spravidla zahraniční odborníci.

(6)	V procese periodického hodnotenia výskumnej, vývojovej, umeleckej a ďalšej tvorivej činnosti má vysoká škola právo podávať ministerstvu vyjadrenia k návrhom a zisteniam výskumnej hodnotiteľskej komisie. Výskumná hodnotiteľská komisia vyjadrenie vysokej školy vyhodnotí.

(7)	Výsledkom periodického hodnotenia výskumnej, vývojovej, umeleckej a ďalšej tvorivej činnosti vysokej školy je vyjadrenie výskumnej hodnotiteľskej komisie ku každej oblasti výskumu, pre ktorú vysoká škola navrhla výskumný tím alebo jednotlivca a návrh na udelenie oprávnenia na používanie označenia „výskumná univerzita“ s platnosťou na šesť rokov alebo na jeho neudelenie. Ministerstvo písomne oznamuje vyjadrenie výskumnej hodnotiteľskej komisie a návrh podľa prvej vety vysokej škole a agentúre a zverejní ho na svojom webovom sídle. Toto vyjadrenie nie je možné namietať. Oprávnenie na používanie označenia „výskumná univerzita“ udeľuje minister.“.

146.	V § 89 ods. 4 prvej vete sa vypúšťajú slová „začlenenie vysokej školy podľa § 2 ods. 13,“.

147.	V § 89 ods. 5 druhej vete sa slová „hodnotenie výskumnej, vývojovej, umeleckej a ďalšej tvorivej činnosti verejnej vysokej školy podľa § 84 ods. 4 písm. d),“ nahrádzajú slovami „periodické hodnotenie výskumnej, vývojovej, umeleckej a ďalšej tvorivej činnosti verejnej vysokej školy podľa § 88a a“ a vypúšťa sa čiarka za slovom „ministerstva“ a slová „a začlenenie verejnej vysokej školy podľa § 2 ods. 13“.

148.	V § 91 ods. 2 prvej vete sa za slovom „program“ vypúšťa čiarka a slová „na výskumnú, vývojovú alebo umeleckú činnosť“ a druhá veta znie: „Ministerstvo môže formou dotácie na výskumnú, vývojovú alebo umeleckú činnosť poskytnúť súkromnej vysokej škole finančné prostriedky na riešenie výskumných a umeleckých projektov, ktoré boli vybrané na financovanie v rámci vnútorného grantového systému ministerstva.“.

149.	V § 92 ods. 6 prvej vete sa za slová „dĺžka štúdia“ vkladajú slová „predĺžená o jeden akademický rok“.

150.	V § 92 ods. 15 prvej vete sa slová „štúdia a za uznávanie rovnocennosti dokladov o štúdiu podľa osobitného predpisu.28b)“ nahrádzajú slovom „štúdia.“ a vypúšťajú sa slová „okrem poplatku za uznávanie dokladov o vzdelaní vydaných mimo členských štátov na účely výkonu regulovaných povolaní a regulovaných odborných činností (ďalej len „regulované povolanie“), ktorý je 99,50 eura“. 

151.	V § 93 ods. 1 sa vypúšťa druhá veta.

152.	V § 94 ods. 3 písm. b) sa slová „činností a kultúrnych činností“ nahrádzajú čiarkou a slovami „kultúrnych a iných záujmových činností študentov“.

153.	V § 96 sa za odsek 6 vkladá nový odsek 7, ktorý znie:
„(7) Na účely preukazovania nároku podľa odsekov 1 až 5, zisťovania, preverovania a kontroly správneho postupu preukazovania nároku na sociálne štipendium, ochrany a domáhania sa práv študenta a vysokej školy sú vysoká škola, ministerstvo a príslušné ministerstvo, ak ide o štátnu vysokú školu, oprávnení spracúvať osobné údaje dotknutých osôb. Vysoká škola, ministerstvo a príslušné ministerstvo, ak ide o štátnu vysokú školu, sú na tieto účely oprávnení aj bez súhlasu dotknutej osoby získavať jej osobné údaje kopírovaním, skenovaním alebo iným zaznamenávaním úradných dokladov na nosič informácií v rozsahu nevyhnutnom na dosiahnutie účelu spracúvania.“.

Doterajší odsek 7 sa označuje ako odsek 8.

154.	Nadpis § 99 znie: „Podpora športových činností, kultúrnych činností a iných záujmových činností“ a na konci sa pripája táto veta: „Vysoká škola podľa svojich možností utvára podmienky a podporuje aj iné záujmové činnosti študentov, najmä aktivity študentských organizácií a študentských spolkov pôsobiacich pri vysokej škole a ktorých činnosť je v záujme študentov.“.

155.	V § 101 ods. 3 sa vypúšťajú slová „[§ 15 ods. 1 písm. i) a § 48 ods. 1 písm. f)]“.

156.	V § 102 ods. 1 sa vypúšťajú písmená a) a b).

Doterajšie písmená c) až e) sa označujú ako písmená a) až c).

157.	V § 102 ods. 1 písm. c) sa vypúšťa čiarka a slová „jej začlenenie medzi univerzitné vysoké školy alebo odborné vysoké školy“.

158.	V § 102 ods. 2 sa vypúšťa písmeno h).

Doterajšie písmená i) až y) sa označujú ako písmená h) až x).

159.	V § 102 ods. 2 písm. j) sa čiarka za slovami „podľa § 47 ods. 1“ nahrádza slovom „a“ a vypúšťajú sa slová „a začlenenia podľa § 2 ods. 13“.

160.	V § 102 ods. 2 písm. o) sa vypúšťajú slová „(§ 108)“.

161.	V § 102 ods. 2 písm. p) sa vypúšťajú slová „83, 87,“.

162.	V § 102 ods. 2 písm. q) sa vypúšťajú slová „Akreditačnej komisie a“.

163.	V § 102 ods. 2 písmená u) a v) znejú:

„u) ustanovuje všeobecne záväzným právnym predpisom zoznam študijných odborov, v ktorých
1. nie je možné študovať samostatne v študijných programoch prvého stupňa a samostatne v študijných programoch druhého stupňa,
2. je možné študijné programy prvého stupňa a druhého stupňa spojiť do jedného celku,
3. sa vyžaduje stanovisko k predpokladu uplatnenia absolventov študijného programu v praxi s uvedením právnických osôb vydávajúcich toto stanovisko,
4. nie je možné uskutočňovať interdisciplinárne štúdiá,

v) poskytuje dotácie podľa § 106,“.

164.	V § 102 ods. 3 písm. a) sa vypúšťajú slová „[§ 10 ods. 8 a § 47b ods. 2 písm. d)]“ a slová „(§ 10 ods. 2)“.

165.	V § 102 ods. 3 sa vypúšťajú písmená c) až e).

Doterajšie písmeno f) sa označuje ako písmeno c).

166.	V§ 102a ods. 2 sa vypúšťajú slová „a o nevysokoškolskej inštitúcii a jej štatutárnom orgáne,“ a slovo „akreditácie“ nahrádza slovami „činnosti agentúry“.

167.	V § 102a ods. 8 sa vypúšťa písmeno c). 

Doterajšie písmeno d) sa označuje ako písmeno c).

168.	V § 105 ods. 1 sa slová „(§ 47 ods. 1), schvaľuje zmenu jej názvu a jej začlenenie (§ 2 ods. 13)“ nahrádzajú slovami „a schvaľuje zmenu jej názvu“.

169.	V § 105 ods. 3 sa vypúšťa druhá veta.

170.	V § 105 ods. 6 druhá veta znie: „Zároveň sa zrušujú všetky študijné programy súkromnej vysokej školy a akreditácie habilitačného konania a inauguračného konania.“ a na konci sa pripája táto veta: „Ministerstvo v registri študijných programov vyznačí zrušenie študijných programov, v registri študijných odborov vyznačí zrušenie oprávnenia vytvárať, uskutočňovať a upravovať študijné programy a zrušenie akreditácie habilitačného konania a inauguračného konania.“.

171.	Za § 105 sa vkladajú § 106 až 106b, ktoré vrátane nadpisov znejú:

„§ 106
Poskytovanie dotácií zo štátneho rozpočtu na iné činnosti súvisiace s vysokým školstvom

(1)	Ministerstvo môže poskytnúť dotáciu okrem § 89 a 91 aj na podporu
a)	prevádzky a ďalšieho rozširovania infraštruktúry, ktorú používajú vysoké školy pri napĺňaní svojho poslania,
b)	prevádzky a ďalšieho rozširovania infraštruktúry národnej akademickej dátovej siete pre vedu a vzdelávanie, ktorú používajú vysoké školy a výskumné organizácie štátneho sektora a verejného sektora pri plnení ich hlavných úloh,
c)	vzdelávacích projektov zameraných na študentov a zamestnancov vysokých škôl,
d)	projektov, ktorých cieľom je zlepšenie spolupráce vysokých škôl a praxe alebo zlepšenie uplatniteľnosti absolventov vysokých škôl na trhu práce alebo
e)	akademickej mobility.

(2)	Dotáciu podľa odseku 1 nemožno poskytnúť ani použiť na
a)	úhradu záväzkov z predchádzajúcich rokov, 
b)	refundáciu výdavkov uhradených v predchádzajúcich rokoch, 
c)	úhradu výdavkov, ktoré nie sú v súlade s účelom vymedzeným v zmluve o poskytnutí dotácie.

§ 106a
Výzva na predkladanie žiadostí o poskytnutie dotácie zo štátneho rozpočtu na iné činnosti súvisiace s vysokým školstvom

(1)	Ministerstvo zverejní na svojom webovom sídle výzvu na predkladanie žiadostí o poskytnutie dotácie podľa § 106 (ďalej len „výzva“).

(2)	Výzva obsahuje najmä 
a)	oblasti aktivít, v rámci ktorých možno predkladať žiadosti o poskytnutie dotácie podľa § 106 (ďalej len „žiadosť o dotáciu“),
b)	dátum ukončenia predkladania žiadostí o dotáciu, ktorý je najmenej 30 dní odo dňa zverejnenia výzvy,
c)	výšku finančných prostriedkov určených na spolufinancovanie,
d)	výberové kritériá a poradie ich dôležitosti,
e)	okruh oprávnených žiadateľov,
f)	výšku finančných prostriedkov vyčlenených na výzvu,
g)	najvyššiu a najnižšiu výšku dotácie podľa § 106 pre jedného žiadateľa,
h)	časový harmonogram vyhodnocovania žiadostí o dotáciu a
i)	formulár žiadosti o dotáciu v elektronickej podobe a návrh zmluvy o poskytnutí dotácie podľa § 106.

(3)	Žiadosť o dotáciu obsahuje okrem identifikácie žiadateľa aj
a)	vymedzenie a odôvodnenie konkrétnych aktivít, na ktoré sa dotácia podľa § 106 požaduje, vrátane označenia oblasti podľa odseku 2 písm. a) a časový harmonogram ich uskutočnenia,
b)	rozpočet príjmov a výdavkov súvisiaci s finančným zabezpečením činností, na ktorú žiadateľ žiada o poskytnutie dotácie podľa § 106, z toho osobitne rozpis na mzdové náklady a ostatné osobné náklady,
c)	výšku požadovanej dotácie podľa § 106,
d)	doklad preukazujúci vlastnícke právo alebo doklad preukazujúci nájomný vzťah k pozemku alebo k stavbe, ak je predmetom žiadosti o dotáciu dotácia na uskutočnenie stavby alebo zmenu stavby,
e)	ciele, ktoré plánuje žiadateľ dosiahnuť, a merateľné ukazovatele s cieľovými hodnotami, podľa ktorých je možné posúdiť úspešnosť naplnenia cieľov,
f)	informáciu o ďalších výzvach, grantových schémach a dotačných schémach, v ktorých sa žiadateľ uchádza alebo uchádzal o získanie dotácie podľa § 106 alebo o získanie dotácie z verejných prostriedkov,
g)	súhlas žiadateľa so zverejnením poskytnutých údajov,
h)	ďalšie údaje, ak je to požadované výzvou.

(4)	Prílohami žiadosti o dotáciu sú okrem náležitostí podľa osobitného predpisu49d) aj
a)	popis hlavného predmetu činnosti žiadateľa a informácie o najvýznamnejších dosiahnutých výsledkoch za tri kalendárne roky predchádzajúce kalendárnemu roku, v ktorom bola podaná žiadosť o dotáciu,
b)	čestné vyhlásenie žiadateľa, že všetky ním poskytnuté údaje sú úplné a pravdivé,
c)	potvrdenie o zabezpečení spolufinancovania zo zdrojov žiadateľa, ak je spolufinancovanie požadované a
d)	potvrdenie vysokých škôl o podpore poskytnutia dotácie podľa § 106, ak je ich podpora požadovaná.

(5)	Ak žiadateľ doručí dve a viac žiadostí o dotáciu na základe jednej výzvy, jeho žiadosti o dotáciu ministerstvo zamietne.

(6)	Ak ministerstvo zistí formálne nedostatky v žiadosti o dotáciu alebo jej prílohách, informuje o tom žiadateľa. Žiadateľ do desiatich pracovných dní od odoslania informácie o zistení formálnych nedostatkov v jeho žiadosti o dotáciu vykoná nápravu, inak ministerstvo žiadosť o dotáciu zamietne.

(7)	Ministerstvo môže podmieniť poskytnutie dotácie podľa § 106 žiadateľovi získaním súhlasného vyjadrenia vysokých škôl s podanou žiadosťou o dotáciu. Ak sa na poskytnutie dotácie podľa § 106 vyžaduje súhlasné vyjadrenie vysokých škôl, ministerstvo vo výzve oznámi ich počet, prípadne aj ich názvy.

(8)	Ministerstvo môže zrušiť vyhlásenú výzvu. O zrušení výzvy písomne informuje žiadateľov.

§ 106b
Postup pri poskytovaní dotácie zo štátneho rozpočtu na iné činnosti súvisiace s vysokým školstvom

(1)	Žiadosti o  dotáciu vyhodnocuje komisia, ktorú zriaďuje ministerstvo.

(2)	Komisia má najmenej troch členov, z ktorých najmenej jeden člen je navrhnutý orgánom reprezentácie vysokých škôl. Člen komisie alebo jemu blízka osoba nesmie byť
a)	žiadateľom alebo byť zaujatý vo vzťahu k žiadateľovi,
b)	štatutárnym orgánom alebo členom štatutárneho orgánu žiadateľa,
c)	v pracovnoprávnom vzťahu k žiadateľovi.

(3)	Komisia je pri vyhodnocovaní žiadostí o dotáciu nezávislá a vyhodnocuje ich podľa kritérií uvedených vo výzve.

(4)	Na žiadosti o dotáciu vyhodnocované len na základe kritérií, pri ktorých možno priradiť bodové hodnotenie len jedným spôsobom na základe objektívne overiteľných údajov, sa ustanovenia odsekov 1 a 2 nevzťahujú.

(5)	Ministerstvo na svojom webovom sídle zverejňuje
a)	zoznam žiadateľov, ktorým sa poskytla dotácia podľa § 106, a jej výšku,
b)	zoznam žiadateľov, ktorým sa neposkytla dotácia podľa § 106, s uvedením dôvodu jej neposkytnutia,
c)	vyhodnotenie výsledkov dosiahnutých už poskytnutými dotáciami, ak nimi ministerstvo disponuje,
d)	informáciu o tom, kedy ministerstvo rozhodlo o poskytnutí alebo neposkytnutí dotácie inak, ako navrhla komisia zriadená na vyhodnocovanie žiadostí o dotáciu, a zdôvodnenie tohto rozhodnutia,
e)	zloženie komisie zriadenej na vyhodnocovanie žiadostí o dotáciu.

(6)	Dotáciu podľa § 106 nemožno poskytnúť, ak žiadosť o dotáciu nespĺňa náležitosti podľa § 106a, je predložená oneskorene alebo nie je predložená v súlade s výzvou.

(7)	Na poskytnutie dotácie podľa § 106 nie je právny nárok.

(8)	Ministerstvo oznámi žiadateľovi rozhodnutie o žiadosti o dotáciu písomne. V rozhodnutí o neposkytnutí dotácie podľa § 106 ministerstvo uvedie aj odôvodnenie.

(9)	Dotácia podľa § 106 sa poskytuje na základe písomnej zmluvy o poskytnutí dotácie uzatvorenej medzi ministerstvom a žiadateľom, ktorá obsahuje najmä 
a)	identifikačné údaje zmluvných strán,
b)	bankové spojenie a číslo bankového účtu žiadateľa,
c)	výšku schválenej dotácie podľa § 106,
d)	účel, na ktorý sa dotácia podľa § 106 poskytuje,
e)	podmienky a termín použitia dotácie podľa § 106, najmä požiadavku na spolufinancovanie, ciele a merateľné ukazovatele,
f)	termín zúčtovania dotácie podľa § 106,
g)	termín vrátenia nepoužitých finančných prostriedkov a číslo bankového účtu ministerstva, na ktorý sa tieto finančné prostriedky poukazujú,
h)	termín poukázania výnosov a číslo účtu ministerstva v Štátnej pokladnici, na ktorý sa tieto finančné prostriedky poukazujú,
i)	podmienky poskytnutia dotácie podľa § 106, ktorých nesplnenie je spojené s povinnosťou vrátenia finančných prostriedkov,
j)	spôsob kontroly použitia poskytnutej dotácie podľa § 106,
k)	výšku a spôsob preukazovania použitia finančných prostriedkov určených na spolufinancovanie, ak sa na uskutočnenie účelu dotácie podľa § 106 spolufinancovanie vyžaduje,
l)	dôvod a spôsob odstúpenia od zmluvy,
m)	vymedzenie času, na ktorý sa zmluva uzatvára,
n)	ďalšie údaje, ak to vyplýva z právnych predpisov alebo sa tak zmluvné strany dohodnú.

(10)	Príjemca dotácie podľa § 106 je povinný v lehote troch mesiacov od skončenia čerpania dotácie podľa § 106 doručiť ministerstvu správu, ktorá preukáže účel použitia poskytnutej dotácie podľa § 106 a súlad jej použitia so schválenou žiadosťou o dotáciu; týmto nie sú dotknuté ustanovenia osobitných predpisov.49e)

(11)	Ak príjemca dotácie podľa § 106 poruší finančnú disciplínu, postupuje sa podľa osobitného predpisu.20)“.

Poznámky pod čiarou k odkazom 49d a 49e znejú:
„49d) § 8a ods. 5 zákona č. 523/2004 Z. z. v znení neskorších predpisov.
49e) Napríklad zákon č. 357/2015 Z. z. o finančnej kontrole a audite a o zmene a doplnení niektorých zákonov.“.

172.	V § 107 sa odsek 1 dopĺňa písmenom d), ktoré znie:
„d) Rada dekanov fakúlt vysokých škôl.“.

173.	V § 107 ods. 2 sa slová „§ 81 ods. 2 a 8“ nahrádzajú slovami „§ 88a ods. 3“.

174.	V § 107 sa za odsek 5 vkladá nový odsek 6, ktorý znie:
„(6) Rada dekanov fakúlt vysokých škôl je orgán zložený z dekanov fakúlt vysokých škôl. Koordinuje a podporuje činnosť dekanov v záujme skvalitňovania vysokoškolského prostredia.“.

Doterajšie odseky 6 a 7 sa označujú ako odseky 7 a 8.

175.	§ 108 sa dopĺňa odsekmi 4 až 6, ktoré znejú:
„(4) Verejné vysoké školy sú oprávnené používať štátny znak spôsobom ustanoveným osobitným predpisom50b) rovnako ako štátne vysoké školy.

(5) Vysoké školy sú oprávnené používať na
a)	dokladoch o absolvovaní štúdia štátny znak a okrúhlu pečiatku so štátnym znakom a
b)	rozhodnutiach vydávaných podľa všeobecného predpisu o správnom konaní okrúhlu pečiatku so štátnym znakom.

(6) Na účely zabezpečovania úloh vysokej školy, najmä rozhodovania v prijímacom konaní, rozhodovania vo veciach týkajúcich sa akademických práv a povinností študentov, vydávania dokladov o štúdiu a vydávania dokladov o absolvovaní štúdia je vysoká škola oprávnená aj bez súhlasu dotknutej osoby získavať jej osobné údaje kopírovaním, skenovaním alebo iným zaznamenávaním úradných dokladov na nosič informácií v rozsahu nevyhnutnom na dosiahnutie účelu spracúvania.“.

Poznámka pod čiarou k odkazu 50b znie:
„50b) Zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov.“.

176.	V § 108a ods. 1 druhá veta znie: „V centrálnom registri evidencie publikačnej činnosti sa zaznamenávajú údaje o výstupoch publikačnej činnosti zamestnancov a študentov verejných vysokých škôl, štátnych vysokých škôl a súkromných vysokých škôl a publikované ohlasy na tieto výstupy publikačnej činnosti.“.

177.	V § 108a ods. 3 prvej vete sa slová „publikované dokumenty“ nahrádzajú slovami „výstupy publikačnej činnosti“ a slová „na publikované dokumenty“ sa nahrádzajú slovami „na ne“.

178.	V § 108a ods. 5 sa slová „31. marca“ nahrádzajú slovami „28. februára“ a na konci sa pripája táto veta: „Vysoká škola na žiadosť prevádzkovateľa poskytuje výstup publikačnej činnosti aj v elektronickej podobe; ak ho vysoká škola neposkytne, prevádzkovateľ ju vyzve na jeho predloženie do 15 pracovných dní odo dňa doručenia výzvy. Ak ho vysoká škola nepredloží ani počas tejto lehoty, výstup publikačnej činnosti nebude posudzovaný.“.

179.	V § 108a odsek 6 znie:
„(6) Údaje v centrálnom registri evidencie publikačnej činnosti a správnosť zaradenia výstupu publikačnej činnosti do kategórie evidencie sú overované prevádzkovateľom tohto registra a odborným hodnotiteľským orgánom prevádzkovateľa, ktorého členov vymenúva a odvoláva prevádzkovateľ.“.

180.	V § 108a ods. 8 sa slová „kategorizácie publikácií“ nahrádzajú slovami „evidencie a kategorizácie výstupov publikačnej činnosti“.

181.	§ 108a sa dopĺňa odsekom 10, ktorý znie:
„(10) Do centrálneho registra evidencie publikačnej činnosti môže so súhlasom jeho prevádzkovateľa zasielať údaje o publikačnej činnosti svojich zamestnancov aj národná knižnica, vedecká knižnica, špeciálna knižnica a právnická osoba, ktorej bolo vydané osvedčenie o spôsobilosti vykonávať výskum a vývoj. Podmienky využívania centrálneho registra evidencie publikačnej činnosti, rozsah zasielaných údajov a postup pri ich zasielaní upravuje dohoda s prevádzkovateľom tohto registra.“.

182.	V § 108b ods. 1 druhá veta znie: „V centrálnom registri evidencie umeleckej činnosti sa zaznamenávajú údaje o zverejnených umeleckých dielach a umeleckých výkonoch zamestnancov a študentov verejných vysokých škôl, štátnych vysokých škôl a súkromných vysokých škôl a publikované ohlasy na tieto umelecké diela a umelecké výkony.“.

183.	V § 108b ods. 5 sa slová „31. januára“ nahrádzajú slovami „28. februára“ a na konci sa pripája táto veta: „Vysoká škola spolu s údajmi poskytuje v elektronickej podobe aj dokumentáciu o príslušných umeleckých dielach a umeleckých výkonoch.“.

184.	V § 108b odsek 6 znie:
„(6) Údaje v centrálnom registri evidencie umeleckej činnosti a správnosť zaradenia výstupu umeleckej činnosti do kategórie evidencie sú overované prevádzkovateľom tohto registra a odborným hodnotiteľským orgánom prevádzkovateľa, ktorého členov vymenúva a odvoláva prevádzkovateľ.“.

185.	V § 108b ods. 8 sa za slovo „účely“ vkladajú slová „evidencie a“ a za slovo „registra“ sa vkladá slovo „evidencie“.

186.	§ 108c znie:
„§ 108c

(1) Prevádzkovateľ príslušného registra overuje z formálneho hľadiska a obsahového hľadiska správnosť kategórie evidencie výstupu publikačnej činnosti alebo kategórie evidencie výstupu umeleckej činnosti zapísaného do príslušného registra vysokou školou; správnosť kategórie evidencie z obsahového hľadiska overuje prostredníctvom hodnotiteľského orgánu.

(2) Ak výstup publikačnej činnosti alebo výstup umeleckej činnosti nie je zaradený v správnej kategórii evidencie z formálneho hľadiska, prevádzkovateľ príslušného registra vykoná zmenu kategórie evidencie. O zmene kategórie evidencie prevádzkovateľ príslušného registra informuje vysokú školu a zmenu zdôvodní. Vykonanie takej zmeny nie je možné namietať.

(3) Ak výstup publikačnej činnosti alebo výstup umeleckej činnosti nie je na základe vyjadrenia hodnotiteľského orgánu zaradený v správnej kategórii evidencie z obsahového hľadiska, prevádzkovateľ príslušného registra navrhne vysokej škole do 15. júla príslušného kalendárneho roka zmenu kategórie evidencie. V odôvodnení návrhu na zmenu kategórie evidencie uvedie najmä, aké skutočnosti boli podkladom pre návrh na zmenu kategórie. Návrh na zmenu kategórie evidencie oznamuje prevádzkovateľ príslušného registra vysokej škole.

(4) Vysoká škola má právo prostredníctvom svojej akademickej knižnice podať prevádzkovateľovi príslušného registra námietky k návrhu na zmenu kategórie evidencie podľa odseku 3 do 15 pracovných dní odo dňa jeho doručenia. Tieto námietky prevádzkovateľ príslušného registra postúpi na vyjadrenie hodnotiteľskému orgánu. Hodnotiteľský orgán sa k námietke vyjadrí do 60 pracovných dní od jej doručenia. Ak sa hodnotiteľský orgán v tejto lehote nevyjadrí, zaradenie výstupu publikačnej činnosti alebo výstupu umeleckej činnosti zostáva v kategórii evidencie navrhnutej a zapísanej vysokou školou do príslušného registra. Ak hodnotiteľský orgán vyhovie námietkam vysokej školy, odôvodnenie vyjadrenia nie je potrebné, inak v odôvodnení uvedie najmä, aké skutočnosti boli podkladom pre vyjadrenie a ako sa vyrovnal s námietkami.

(5) Proti vyjadreniu hodnotiteľského orgánu k námietkam podľa odseku 4 nie je možné podať opravný prostriedok.

(6) Ak prevádzkovateľovi príslušného registra nie sú v lehote podľa odseku 4 doručené námietky k návrhu na zmenu kategórie evidencie výstupu publikačnej činnosti alebo výstupu umeleckej činnosti, prevádzkovateľ príslušného registra vykoná zmenu kategórie evidencie výstupu publikačnej činnosti alebo výstupu umeleckej činnosti v príslušnom registri.“.

187.	Za § 113ag sa vkladá § 113ah, ktorý vrátane nadpisu znie:

„§ 113ah
Prechodné ustanovenia k úpravám účinným od 1. januára 2018

(1)	Začlenenie vysokých škôl podľa predpisov účinných do 31. decembra 2017 sa zrušuje. Názvy vysokých škôl, ktoré vyjadrujú ich začlenenie k 31. decembru 2017 zostávajú zachované.

(2)	Ak ministerstvo zruší do 31. augusta 2018 študijný odbor bez náhrady, vysoká škola je povinná v lehote určenej ministerstvom zrušiť všetky študijné programy v príslušnom študijnom odbore a stupni a zastaviť všetky habilitačné konania a inauguračného konania.

(3)	Štandardná dĺžka štúdia študijných programov zapísaných v registri študijných programov k 31. decembru 2017 zostáva zachovaná.

(4)	Ministerstvo do 30. júna 2018 zverejní najmenej na 30 dní na svojom webovom sídle návrh dočasných kritérií na udelenie oprávnenia na používanie označenia „výskumná univerzita“; kritériá zohľadnia hodnotenie výskumnej, vývojovej, umeleckej a ďalšej tvorivej činnosti vysokej školy v rámci poslednej komplexnej akreditácie činností vysokej školy uskutočnenej podľa predpisov účinných do 31. decembra 2017. Po vyhodnotení doručených pripomienok schváli kritériá minister a ministerstvo ich zverejní na svojom webovom sídle do 30. septembra 2018. Minister do 31. decembra 2018 udelí vysokým školám, ktoré splnili tieto kritériá oprávnenie na používanie označenia „výskumná univerzita“ s platnosťou do zverejnenia prvého vyhodnotenia periodického hodnotenia výskumnej, vývojovej, umeleckej a ďalšej tvorivej činnosti vysokej školy podľa § 88a.

(5)	Na účely podľa § 89 sa do zverejnenia prvého vyhodnotenia periodického hodnotenia výskumnej, vývojovej, umeleckej a ďalšej tvorivej činnosti vysokej školy podľa § 88a zohľadňuje hodnotenie výskumnej, vývojovej, umeleckej a ďalšej tvorivej činnosti verejnej vysokej školy v rámci poslednej komplexnej akreditácie činností vysokej školy uskutočnenej podľa predpisov účinných do 31. decembra 2017. 

(6)	Podľa ustanovenia § 92 ods. 6 v znení účinnom od 1. januára 2018 sa postupuje od akademického roku 2018/2019.

(7)	Vysoká škola zasiela údaje do centrálneho registra evidencie publikačnej činnosti za rok 2017 do 31. marca 2018 podľa predpisov účinných do 31. decembra 2017. Posúdenie výstupov publikačnej činnosti s rokom vydania 2017 a výstupov umeleckej činnosti za rok 2017 sa vykoná podľa predpisov účinných od 1. januára 2018; lehota podľa § 108c ods. 3 pre tieto výstupy publikačnej činnosti a výstupy umeleckej činnosti je do 31. augusta 2018.

(8)	Ustanovujúce zasadnutie Rady dekanov fakúlt vysokých škôl zvolá a do prijatia štatútu a zvolenia predsedu mu predsedá dekan fakulty verejnej vysokej školy poverený ministrom.“.

188.	Za § 114c sa vkladá § 114d, ktorý vrátane nadpisu znie:

„§ 114d
Zrušovacie ustanovenie k úpravám účinným od 1. januára 2018

Zrušuje sa nariadenie vlády Slovenskej republiky č. 104/2003 Z. z. o Akreditačnej komisii v znení nariadenia vlády Slovenskej republiky č. 558/2007 Z. z., nariadenia vlády Slovenskej republiky č. 253/2012 Z. z. a nariadenia vlády Slovenskej republiky č. 427/2013 Z. z.“.

189.	V prílohe č. 4 sa slová „Smernica Rady 2004/114/ES z 13. decembra 2004 o podmienkach prijatia štátnych príslušníkov tretích krajín na účely štúdia, výmen žiakov, neplateného odborného vzdelávania alebo dobrovoľnej služby (Ú. v. EÚ, L 375, 23.12.2004)“ nahrádzajú slovami „Smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (Ú. v. EÚ L 132, 21.5.2016)“.

Čl. II

Zákon č. 401/2002 Z. z. o zriadení Slovenskej zdravotníckej univerzity a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z. v znení zákona č. 528/2003 Z. z. sa mení takto:

V § 1 sa vypúšťa odsek 5 vrátane poznámky pod čiarou k odkazu 2.

Čl. III

Zákon č. 465/2003 Z. z. o zriadení Univerzity J. Selyeho v Komárne a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov sa mení takto:

V § 1 sa vypúšťa druhý bod vrátane poznámky pod čiarou k odkazu 2.

Doterajší tretí a štvrtý bod sa označujú ako druhý a tretí bod.

Čl. IV

Zákon č. 455/2004 Z. z. o zriadení Akadémie ozbrojených síl generála Milana Rastislava Štefánika, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany maršala Andreja Hadika a o zmene a doplnení niektorých zákonov v znení zákona č. 144/2008 Z. z. a zákona č. 455/2012 Z. z. sa mení takto:

V § 1 sa vypúšťa odsek 2 vrátane poznámky pod čiarou k odkazu 2.

Doterajšie odseky 3 a 4 sa označujú ako odseky 2 a 3.

Čl. V

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., uznesenia Ústavného súdu Slovenskej republiky č. 18/2007 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., uznesenia Ústavného súdu Slovenskej republiky č. 206/2008 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z, zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z. a zákona č. 92/2017 Z. z. sa mení takto:

1.	V § 7 ods. 8 prvá veta znie: „Ak držiteľ povolenia na prevádzkovanie všeobecnej nemocnice zaradenej do koncovej siete poskytovateľov uzatvoril zmluvu o praktickej výučbe podľa osobitného predpisu12b) s vysokou školou, ktorá je oprávnená uskutočňovať študijné programy v študijnom odbore všeobecné lekárstvo a v študijnom odbore zubné lekárstvo a ktorej sídlo alebo sídlo jej lekárskej fakulty sa nachádza v tom istom meste ako všeobecná nemocnica, všeobecná nemocnica sa označuje ako univerzitná nemocnica.“.

Poznámka pod čiarou k odkazu 12c sa vypúšťa.

2.	V § 7 ods. 9 sa nad slovom „školou“ vypúšťa odkaz „12d)“.

Poznámka pod čiarou k odkazu 12d sa vypúšťa.

Čl. VI

Tento zákon nadobúda účinnosť 1. januára 2018 okrem čl. I bodu 189, ktorý nadobúda účinnosť 24. mája 2018, § 12 ods. 1 písm. f) a g) v čl. I devätnástom bode a čl. I bodov 96, 127, 128, 131, 132 a 134, ktoré nadobúdajú účinnosť 1. septembra 2018.